Diari Oficial de la Generalitat Valenciana


Sumari del DOGV 6368, del 04-10-2010 (2010/10794)

Notificació de la sentència dictada en el judici ordinari número 149/2008.
--------------------------------------------------------------------------

### Dades del document

Número de DOGV
:   6368

Data del DOGV
:   04-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10054


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici ordinari número 149/2008. [2010/10709]  
Judici ordinari 000149/2008  
Demandant: Sedesa Obras y Servicios, SA.  
Procuradora: Mª Esperanza Vázquez García.  
Demandats: Sergas Navarro y Muñoz, SL, i Sergio Navarro Muñoz.  
Cristina María Valero Doménech, secretària judicial del Jutjat Mercantil número 1 de València, faig saber:  
Que en les actuacions de judici ordinari seguides davant d'aquest Jutjat amb el número 000149/2008, s'ha dictat la sentència de data 14 de juliol de 2010, que té l'encapçalament i la dispositiva que, literalment, són com segueix:  
«Sentència número 241  
València, 14 de juliol de 2010  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número/2008, promogudes a instàncies de la procuradora Mª Esperanza Vázquez García, en nom i representació de la mercantil Sedesa Obras y Servicios, SA, assistida pel lletrat Daniel Morata Sánchez-Tarazaga, contra la mercantil Sergas Navarro y Muñoz, SL, i el seu administrador Sergio Navarro Muñoz, declarats ambdós en rebel·lia, en què s'exerceix de forma acumulada l'acció de reclamació d'una quantitat per incompliment de contracte i la de responsabilitat de l'administrador social, d'acord amb els següents  
Dispositiva  
Estime totalment la demanda interposada per la procuradora senyora Vázquez García, en nom i representació de la mercantil Sedesa Obras y Servicios, SA, contra la mercantil Sergas Navarro y Muñoz, SL, i el seu administrador Sergio Navarro Muñoz, ambdós en rebel·lia, i condemne ambdós demandats a pagar de forma solidària a l'actor la quantitat de 272.366,70 euros, més els interessos legals des de la interpel·lació judicial (19 de febrer de 2008) i les costes causades en aquesta instància.   
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació davant la Secció Novena de l'Audiència Provincial de València, que cal preparar mitjançant un escrit que es presentarà en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. S'haurà de constituir el dipòsit mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil-reposició» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació als demandats Sergas Navarro y Muñoz, SL, i Sergio Navarro Muñoz, en parador desconegut, expedisc aquest edicte.  
València, 14 de juliol de 2010.- La secretària judicial: Cristina María Valero Doménech.